गोदान दिल्ली , 29 अक्ट'बर : आनलक 5 आव हादतआव नेमखान्थि बायदियै हारिमायारि उरां जाहाज बिरहोनायखौ 30 नभेम्बरसिम होबथानाय जागोन । डिजिसिएआ बुधबारआव करना भाइरास सन्देरनायनि जाहोनाव हारिमायारि उरां जाहाज बिरहोनायखौ 30 नबेम्बरसिम होबथानायखौ फोरमायदों । बे समाव हारिमायारि कार्ग उरां जाहाज आरो जर'खा उरां जाहाजफोरजों लोगोसे बन्दे भारत मिसननि गेजेरजों सोलिहोनाय उरां जाहाजफोरखौ सामलायनाया सोलिबाय थागोन । भारतीय उरां जाहाजफोरनि नेमखान्थिखौ मोनसे अजदलाइआव बुंनाय जादोंदि , माखासे हारिमायारि उरां जाहाज बिरहोनायखौ सायख'जानाय लामायाव गनायथि होनो हागौ । मख'नो गोनांदि , करना भाइरासनि जाहोनाव 23 मार्चनिफ्राय भारतआ नेमखान्थि बायदियै हारिमायारि दावबायग्रा उरां जाहाजनि सिबिथाय होनायखौ दोन्थ'नाय जादों । नाथाय मे दाननिफ्रायनो जरखा हारिमायारि उरां जाहाज बिरहोनाय बन्दे भारत मिशननि गेजेरजों आरो जुलाइ दाननिफ्राय सायख' जानाय हादतफोरजों लोगोसे दरनै हादतनि एयार बबल राहानि गेजेरजों माखासे उरां जाहाजखौ सामलायनाय जादों । भारतआ आमेरिका , ब्रिटेइन , इउ ए इ , केनिया , भुटान आरो फ्रान्सजों लोगोसे गासै 18 हादतफोरजों लोगोसे एयार बबल खालामदों । बेनि गेजेरजों दरनै हादतफोरनि गेजेराव मोनसे एयार बबल पेक्टनि जर'खा हारिमायारि उरां जाहाजखौ ओन्सोलनि गेजेराव एयारलाइन्सनि गेजेरजों सामलायनो हागौ । 
आनलक 5 आव भारतआ नेमखान्थि बायदियै हारिमयारि उरां जाहाज बिरहोनायखौ 30 नभम्बरसिम होबथागोन